CELEX: 32020R1560
Language: bg
Date: 2020-10-26 00:00:00
Title: Регламент за изпълнение (ЕС) 2020/1560 на Комисията от 26 октомври 2020 година за изменение на приложение VI към Регламент (ЕО) № 152/2009 за установяване на методите за анализ за определянето на съставки от животински произход за целите на официалния контрол на фуражите (текст от значение за ЕИП)

27.10.2020   
               
               
                  BG
               
               
                  Официален вестник на Европейския съюз
               
               
                  L 357/17
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1560 НА КОМИСИЯТА
         от 26 октомври 2020 година
         за изменение на приложение VI към Регламент (ЕО) № 152/2009 за установяване на методите за анализ за определянето на съставки от животински произход за целите на официалния контрол на фуражите
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (1), и по-специално член 34, параграф 6 от него,
         като има предвид, че:
         
                     (1)
                  
                  
                     С Регламент (ЕО) № 152/2009 на Комисията (2) се установяват методи за изпитване, използвани в подкрепа на официалния контрол за прилагане на забраната за използване на преработен животински протеин във фуражите за животни, отглеждани за производство на храни. Това включва методите за анализ за определяне на съставките от животински произход за целите на официалния контрол на фуражите, които са описани в приложение VI към посочения регламент и се извършват чрез светлинен микроскоп или полимеразна верижна реакция (PCR).
                  
               
                     (2)
                  
                  
                     Референтната лаборатория на Европейския съюз за животински протеини във фуражите и националните референтни лаборатории в държавите членки са срещнали трудности при тълкуването на резултатите след прилагането на метода светлинна микроскопия, описан в приложение VI към Регламент (ЕО) № 152/2009.
                  
               
                     (3)
                  
                  
                     За да се гарантират правната яснота и сигурност и да се избегнат различни тълкувания, е целесъобразно някои разпоредби в приложение VI да бъдат изменени.
                  
               
                     (4)
                  
                  
                     По-специално, схемата за наблюдение за откриване на частици от животински произход в комбинирани фуражи и фуражни суровини следва да бъде изменена, за да се изяснят ситуациите, в които е необходимо само едно определяне за приключване на анализа. Отчитането на резултатите следва също да бъде описано по-подробно. На последно място, характеристиките на оборудването и подготовката на пробите следва да се коригират въз основа на опита, придобит през последните шест години от прилагането на метода.
                  
               
                     (5)
                  
                  
                     Поради това приложение VI към Регламент (ЕО) № 152/2009 следва да бъде съответно изменено.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение VI към Регламент (ЕО) № 152/2009 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Регламент (ЕО) № 152/2009 на Комисията от 27 януари 2009 г. за определяне на методите за вземане на проби и анализ за целите на официалния контрол на фуражите (ОВ L 54, 26.2.2009 г., стр. 1).
      
      
         
            ПРИЛОЖЕНИЕ
            Приложение VI към Регламент (ЕО) № 152/2009 се изменя, както следва:
            
                        1)
                     
                     
                        точка 2.1.1. се заменя със следното:
                        „Принцип
                        
                        Наличието на съставки от животински произход, които могат да бъдат открити в подложените на анализ фуражни суровини и комбинирани фуражи, се определя въз основа на типични характеристики, които се установяват чрез наблюдение под микроскоп, като например мускулни влакна и други месни частици, хрущяли, кости, рога, косми, четина, кръв, млечни глобули, лактозни кристали, пера, черупки от яйца, рибешки кости и люспи.“
                     
                  
                        2)
                     
                     
                        точка 2.1.2.1.3.2 се заменя със следното:
                        „Глицерол (неразреден, вискозитет: 1 490 cP) или средство за фиксиране с равностойни свойства за подготовка на предметно стъкло за непостоянна употреба.“
                     
                  
                        3)
                     
                     
                        точка 2.1.2.2.2 се заменя със следното:
                        „Апаратура за смилане: ножова или роторна мелница. Ако се използва роторна мелница, се забранява отворите на ситата да са с размер ≤ 0,5 mm.“
                     
                  
                        4)
                     
                     
                        точка 2.1.2.2.3 се заменя със следното:
                        „Сита с квадратни отвори с размер на отвора 0,25 mm и 1 mm. С изключение на предварителното пресяване на пробата, диаметърът на ситата не трябва да надвишава 10 cm, за да се избегне загубата на материал. Не се изисква калибриране на ситата.“
                     
                  
                        5)
                     
                     
                        в точка 2.1.2.2 се добавят следните точки:
                        
                                    „2.1.2.2.9.
                                 
                                 
                                    Лабораторна пещ
                                 
                              
                                    2.1.2.2.10.
                                 
                                 
                                    Центрофуга
                                 
                              
                                    2.1.2.2.11.
                                 
                                 
                                    Филтърна хартия: качествен целулозен филтър (размер на порите 4—11 μm).“
                                 
                              
                  
                        6)
                     
                     
                        точка 2.1.3.1. се заменя със следното:
                        „Вземане на проби
                        Използва се представителна проба, взета в съответствие с разпоредбите в приложение I към настоящия регламент.“
                     
                  
                        7)
                     
                     
                        точка 2.1.3.3.1 се заменя със следното:
                        „Сушене на проба: пробите със съдържание на влага над 14 % се подлагат на предварително сушене съгласно приложение III към настоящия регламент.“
                     
                  
                        8)
                     
                     
                        точка 2.1.3.3.2 се заменя със следното:
                        „Предварително пресяване на проба: за да се събере информация за възможното замърсяване на фуражите от околната среда, се препоръчва гранулираните фуражи и зърната да се пресяват предварително през сито с размер на отвора 1 mm, като двете получени по този начин фракции се подготвят, анализират и за тях се докладва поотделно, тъй като те трябва да се считат за отделни проби.“
                     
                  
                        9)
                     
                     
                        последната алинея от точка 2.1.3.3.4 се заменя със следното:
                        „Утайката се събира върху филтърна хартия, поставена във фуния, за да се даде възможност за отделяне на останалото количество TCE, като същевременно се избягва отлагането на мазнини върху утайката. Утайката се изсушава. Препоръчва се след това утайката да се претегли (с точност до 0,001 g), за да се провери степента на утаяване. Накрая утайката се пресява през сито с размер на отвора 0,25 mm, като се изследват и двете получени по този начин фракции, освен ако пресяването не се счита за необходимо.“
                     
                  
                        10)
                     
                     
                        в точка 2.1.4.1 първото изречение се заменя със следното:
                        „Микроскопските предметни стъкла се подготвят от утайката и, в зависимост от решението на извършващия анализа, от плаващата фракция или суровината.“
                     
                  
                        11)
                     
                     
                        точка 2.1.4.2, включително диаграми 1 и 2 в нея, се заменят със следното:
                        „Схеми за наблюдение за откриване на частици от животински произход в комбинираните фуражи и фуражните суровини
                        Подготвените микроскопски предметни стъкла се наблюдават в съответствие със схемите за наблюдение, илюстрирани в диаграми 1 и 2.
                        Микроскопските наблюдения се извършват, като се използва съставен микроскоп за утайката и, в зависимост от решението на извършващия анализа, за плаващата фракция или за суровината. В допълнение към съставния микроскоп за едрите фракции може да се използва и стереомикроскоп. Всяко предметно стъкло се изследва цялостно при различни степени на увеличение. Точните обяснения за начина на използване на схемите за наблюдение са подробно описани със СОП, установена от EURL-AP и публикувана на нейния уебсайт.
                        Минималният брой предметни стъкла, които трябва да се наблюдават на всеки етап от схемите за наблюдение, се спазва стриктно, освен ако веществото в цялата фракция не позволява да се достигне определеният брой предметни стъкла, например когато не е получена утайка. За всяко определяне се използват не повече от 6 предметни стъкла за установяване на броя на частиците.
                        Когато за плаващата фракция или суровината се подготвят допълнителни предметни стъкла, като се използва по-специфично средство за фиксиране с оцветяващи свойства, както е определено в точка 2.1.2.1.4, за допълнително характеризиране на структурите (напр. пера, косми, мускули или кръвни частици), които са били открити върху предметни стъкла, подготвени с други средства за фиксиране, както е посочено в точка 2.1.2.1.3, броят на частиците се преброява въз основа на броя на предметните стъкла за всяко определяне, като той не трябва да надвишава 6, в това число допълнителните предметни стъкла с по-специфично средство за фиксиране.
                        За да се улесни определянето на вида и произхода на частиците, извършващият анализа може да използва помощни средства, като например системи за подпомагане вземането на решения, бази данни с изображения и еталонни проби.
                        (Диаграма 1 и диаграма 2 се отнасят до първото и второто определяне; *: сухоземни гръбначни животни, риба)
                        (Диаграма 1 и диаграма 2 се отнасят до първото и второто определяне; *: сухоземни гръбначни животни, риба)
                        “
                     
                  
                        12)
                     
                     
                        точка 2.1.4.3 се заменя със следното:
                        „Брой на определянията
                        Определянията се извършват на различни подпроби от по 50 g всяка.
                        Ако след първото определяне, извършено в съответствие със схемата на наблюдение, установена в диаграма 1, не се откриват частици от животински произход, не е необходимо допълнително определяне и резултатът от анализа се отчита, като се използва формулировката, посочена в точка 2.1.5.1.
                        Ако след първото определяне, извършено в съответствие със схемата на наблюдение, установена в диаграма 1, се открият една или повече частици от животински произход от определен вид (т.е. сухоземни гръбначни животни или риба) и видът на откритите частици потвърждава декларираното съдържание на пробата, не е необходимо повторно определяне. Ако броят на частиците от животински произход от определен вид, открити при първото определяне, е по-висок от 5, резултатът от анализа се отчита по вид животно, като се използва формулировката, посочена в точка 2.1.5.3. В противен случай резултатът от анализа се отчита по вид животно, като се използва формулировката, посочена в точка 2.1.5.2.
                        Във всички останали случаи, включително когато на лабораторията не е представена декларация за съдържание, се извършва второ определяне от нова подпроба.
                        Ако след второто определяне, извършено в съответствие със схемата на наблюдение, установена в диаграма 2, сумата от частиците от животински произход от определен вид, открити при двете определяния, е по-висока от 10, резултатът от анализа се отчита по вид животно, като се използва формулировката, посочена в точка 2.1.5.3. В противен случай резултатът от анализа се отчита по вид животно, като се използва формулировката, посочена в точка 2.1.5.2.“
                     
                  
                        13)
                     
                     
                        точка 2.1.5 се заменя със следното:
                        „Отчитане на резултатите
                        
                        При отчитане на резултатите лабораторията посочва вида на използвания при анализа материал (утайка, плаваща фракция или суровина). При отчитането ясно се посочва броят на извършените определяния и дали не е било извършено пресяване на фракциите преди подготовката на предметното стъкло в съответствие с точка 2.1.3.3.4, последна алинея.
                        Лабораторният доклад съдържа най-малко информация относно наличието на съставки, получени от сухоземни гръбначни животни и риба.
                        Отделните случаи се представят по следния начин:
                        
                                    2.1.5.1.
                                 
                                 
                                    Не е установено наличие на частици от животински произход от определен вид
                                    
                                                —
                                             
                                             
                                                „Доколкото може да се види под светлинен микроскоп, в разглежданата проба не са открити частици, получени от сухоземни гръбначни животни.“
                                             
                                          
                                                —
                                             
                                             
                                                „Доколкото може да се види под светлинен микроскоп, в разглежданата проба не са открити частици, получени от риба.“
                                             
                                          
                              
                                    2.1.5.2.
                                 
                                 
                                    Между 1 и 5 частици от животински произход от определен вид, открити само при едно определяне, или между 1 и 10 частици от определен вид, открити при две определяния (броят на откритите частици е критичната граница, установена в стандартните оперативни процедури (СОП) на референтната лаборатория на ЕС за животински протеини във фуражите (EURL-AP) и публикувана на нейния уебсайт (1)):
                                    Когато е било извършено само едно определяне:
                                    
                                                —
                                             
                                             
                                                „Доколкото може да се види под светлинен микроскоп, в разглежданата проба не са открити повече от 5 частици, получени от сухоземни гръбначни животни. Установените частици са от... [кости, хрущяли, мускули, косми, рога...]. Тази ниска степен на наличие на частици е под критичната граница, установена за този микроскопски метод.“
                                             
                                          
                                                —
                                             
                                             
                                                „Доколкото може да се види под светлинен микроскоп, в разглежданата проба не са открити повече от 5 частици, получени от риба. Установените частици са от... [рибешки кости, рибешки люспи, хрущяли, мускули, отолити, хриле...]. Тази ниска степен на наличие на частици е под критичната граница, установена за този микроскопски метод.“
                                             
                                          Когато са били извършени две определяния:
                                    
                                                —
                                             
                                             
                                                „Доколкото може да се види под светлинен микроскоп, при двете определяния в разглежданата проба не са открити повече от 10 частици, получени от сухоземни гръбначни животни. Установените частици са от... [кости, хрущяли, мускули, косми, рога...]. Тази ниска степен на наличие на частици е под критичната граница, установена за този микроскопски метод.“
                                             
                                          
                                                —
                                             
                                             
                                                „Доколкото може да се види под светлинен микроскоп, при двете определяния в разглежданата проба не са открити повече от 10 частици, получени от сухоземни гръбначни животни. Установените частици са от... [рибешки кости, рибешки люспи, хрущяли, мускули, отолити, хриле...]. Тази ниска степен на наличие на частици е под критичната граница, установена за този микроскопски метод.“
                                             
                                          Освен това:
                                    
                                                —
                                             
                                             
                                                Когато е използвано предварително пресяване на пробата, в лабораторния доклад се посочва в коя фракция (пресятата фракция, гранулираната фракция или зърната) са открити частиците от животински произход, доколкото откриването им само в пресятата фракция би могло да означава замърсяване от околната среда.
                                             
                                          
                                                —
                                             
                                             
                                                Когато са открити само частици от животински произход, които не могат да бъдат категоризирани като сухоземни гръбначни животни или риба (напр. мускулни влакна), в доклада се посочва, че са открити само такива частици от животински произход и че не може да се изключи те да произхождат от сухоземни гръбначни животни.
                                             
                                          
                              
                                    2.1.5.3.
                                 
                                 
                                    Повече от 5 частици от животински произход от определен вид, открити само при едно определяне, или повече 10 частици от определен вид, открити при две определяния:
                                    Когато е било извършено само едно определяне:
                                    
                                                —
                                             
                                             
                                                „Доколкото може да се види под светлинен микроскоп, в разглежданата проба са открити повече от 5 частици, получени от сухоземни гръбначни животни. Установените частици са от... [кости, хрущяли, мускули, косми, рога...].“
                                             
                                          
                                                —
                                             
                                             
                                                „Доколкото може да се види под светлинен микроскоп, в разглежданата проба са открити повече от 5 частици, получени от риба. Установените частици са от... [рибешки кости, рибешки люспи, хрущяли, мускули, отолити, хриле...].“
                                             
                                          Когато са били извършени две определяния:
                                    
                                                —
                                             
                                             
                                                „Доколкото може да се види под светлинен микроскоп, при двете определяния в разглежданата проба са открити повече от 10 частици, получени от сухоземни гръбначни животни. Установените частици са от... [кости, хрущяли, мускули, косми, рога...].“
                                             
                                          
                                                —
                                             
                                             
                                                „Доколкото може да се види под светлинен микроскоп, при двете определяния в разглежданата проба са открити повече от 10 частици, получени от риба. Установените частици са от... [рибешки кости, рибешки люспи, хрущяли, мускули, отолити, хриле...].“
                                             
                                          Освен това:
                                    
                                                —
                                             
                                             
                                                Когато е използвано предварително пресяване на пробата, в лабораторния доклад се посочва в коя фракция (пресятата фракция, гранулираната фракция или зърната) са открити частиците от животински произход, доколкото откриването им само в пресятата фракция би могло да означава замърсяване от околната среда.
                                             
                                          
                                                —
                                             
                                             
                                                Когато са открити само частици от животински произход, които не могат да бъдат категоризирани като сухоземни гръбначни животни или риба (напр. мускулни влакна), в доклада се посочва, че са открити само такива частици от животински произход и че не може да се изключи те да произхождат от сухоземни гръбначни животни.“
                                             
                                          
                              
                  
               (1)  http://eurl.craw.eu/